

**Župa sv. Ivana Krstitelja Rečica**

 **Pastoralni listić**

 **Br. 633. god. XIII. 29.ožujka 2020.**

 **PETA nedjelja korizme**



***Prvo čitanje****: Ez 37, 12-14*

***Drugo čitanje****: Rim 8, 8-11****Evanđelje*:**  Iv 11, 3-7.17.20-27.33b-45

**Zborna molitva:**

Gospodine, Bože naš, tvoj se Sin iz ljubavi za svijet predao u smrt.Daj da i mi tvojom pomoću odvažno stupamo putem njegove ljubavi.

Po Gospodinu.

**Ulazna pjesma:**

Dosudi mi pravo, i povedi parbu moju protiv čeljadi bezbožne,
izbavi me od čovjeka prijevarna i opaka, jer ti si, Bože, zaklon moj!   (Ps 43, 1-2)

**Pričesna pjesma**

Tko god živi i vjeruje u mene, neće umrijeti nikada, govori Gospodin!

(Iv 11, 26)

**Iz dubine vapijem tebi, Gospodine:**

**Gospodine, usliši glas moj!**

**Neka pazi uho tvoje**

**na glas moga vapaja!**

“Ovo su posebni dani. Mislimo na sve koji su potreseni i bolešću koronavirusa i potresom u Zagrebu i okolici. No, mi moramo slijediti put Blažene Djevice Marije koja je znala prepoznati Božju prisutnost i djelovanje. Njezino današnje ‘Neka mi bude’, nije samo znak njezine vjere nego je i njezino predanje Bogu i njezino prepoznavanje da je Bog prisutan i na osobit način onog blaženog trenutka, u trenutku navještenja djeluje u njoj.“

 Kardinal Bozanić

*U ono vrijeme: Lazarove sestre poručiše Isusu: »Gospodine, evo onaj koga ljubiš, bolestan je.« Čuvši to, Isus reče: »Ta bolest nije na smrt, nego na slavu Božju, da se po njoj proslavi Sin Božji.« A Isus ljubljaše Martu i njezinu sestru i Lazara. Ipak, kad je čuo za njegovu bolest, ostade još dva dana u onome mjestu gdje se nalazio. Istom nakon toga reče učenicima: »Pođimo opet u Judeju!«*

*Kad je dakle Isus stigao onamo, nađe da je onaj već četiri dana u grobu. A kad Marta doču da Isus dolazi, pođe mu ususret, dok je Marija ostala u kući. Marta reče Isusu: »Gospodine, da si bio ovdje, brat moj ne bi umro. Ali i sada znam: što god zaišteš od Boga, dat će ti.« Kaza joj Isus: »Uskrsnut će brat tvoj«! A Marta mu odgovori: »Znam da će uskrsnuti o uskrsnuću, u posljednji dan.« Reče joj Isus: »Ja sam uskrsnuće i život: tko u mene vjeruje, ako i umre, živjet će. I tko god živi i vjeruje u mene, neće umrijeti nikada. Vjeruješ li ovo?« Odgovori mu: »Da, Go­spodine! Ja vjerujem da si ti Krist, Sin Božji, onaj koji dolazi na svijet!« Nato Isus, sav potresen, upita: »Kamo ste ga položili?« Odgovoriše mu: »Gospodine, ­dođi i pogledaj!« I zaplaka Isus. Nato su ­Židovi govorili: »Gle, kako ga je ljubio!« A neki ­između njih rekoše: »Zar on, koji je slijepcu ­otvorio oči, nije mogao učiniti da ovaj ne umre?«*

*Isus onda, ponovno potresen, pođe grobu. Bila je to pećina, a na nju navaljen kamen. Isus zapovjedi: »Odvalite kamen!« Kaže mu pokojnikova sestra Marta: »Gospodine, već zaudara. Ta četvrti je dan.« Kaže joj Isus: »Nisam li ti rekao: budeš li vjerovala, vidjet ćeš slavu Božju?« Odvališe dakle kamen.*

*A Isus podiže oči i reče: »Oče, hvala ti što si me uslišao. Ja sam znao da me svagda uslišavaš; no rekoh to zbog nazočnog mnoštva: da vjeruju da si me ti poslao.« Rekavši to povika iza glasa: »Lazare, izlazi!« I mrtvac iziđe, noge mu i ruke bile povezane povojima, a lice omotano ručnikom. Nato Isus reče: »Odriješite ga i pustite neka ide!« Tada mnogi Židovi koji bijahu došli k Mariji, kad vidješe što Isus učini, povjerovaše u nj.*

*Riječ Gospodnja.*



Nije ovo Božja kazna kako neki tvrde, naš Bog ne kažnjava, on spašava. On je naš Otac. Znali smo biti neoprezni, nerazumni, stoga shvatimo ovu kušnju kao poticaj da budemo u životu oprezniji, otvoreniji Božjoj riječi, Božjim zahvatimo u povijest.

Slika smrti Lazara slika je duhovne smrti, zatvorenog srca koje je kao kamenom zatvoreno za duhovnost i vjeru. Jer po vjeri ne samo da vjerujemo u Boga živoga i Kristovo uskrsnuće, ali i u svoje. On dopušta Lazarovu smrt da ukaže na duhovnu smrt kojom su zajvaćeni svi koji ne drže do Boga, koji odbijaju vjerovati u njega. Kada se jednom zacemtiramo u svoja tvrda racionalistička promišljanja teško je odvaliti kamen s našega groba.

 **Nedjeljna misao**

No ono što čevjek ne može, može Bog. Samo Isus može odvaliti teški kamen naše nevjere, beživotnosti i hladnoće. On traži od Marte i Marije da vjeruju, jer vjera je životvorna snaga kojom nas obdaruje Isus.

Stoga je korizma ozbiljno propitkivanje vlastite vjere. U svakodnevnom hodu često navalimo teški kamen nevjere na svoj život. Sprečavamo Boga da uđe u naš život.

Dopustimo Isusu da skida naš kamen sa života nevjere, zatvorenosti.

Molitva sv. Josipu za domovinu

Sveti Josipe, glavaru svete Nazaretske Obitelji i čuvaru Crkve Božje, Tebi se kroz stoljeća Crkva u Hrvata utjecala kao svom zaštitniku i Tvom je zagovoru preporučivala svoje obitelji i cijeli narod. Tebi povjeravamo sve obitelji hrvatskoga naroda, da dnevnom molitvom, nedjeljnom Euharistijom i poslušnošću volji Božjoj ispune svoje poslanje ljubavlju, slogom i mirom.
U ovim teškim vremenima izmoli hrvatskom narodu i svim narodima zemlje mir u pravednosti i ljubavi! Zagovaraj nas pred Presvetim Srcem Isusovim da ostanemo vjerni Isusu Kristu i Katoličkoj Crkvi, te prolazimo zemljom čineći dobro! Amen!

**K brdima oči svoje uzdižem:**

odakle će mi doći pomoć?
Pomoć je moja od Gospodina koji stvori nebo i zemlju.
Tvojoj nozi on posrnuti ne da i neće zadrijemati on, čuvar tvoj.
Ne, ne drijema i ne spava,
Gospodin je sjena tvoja s desne tvoje!
Neće ti sunce naudit danju ni mjesec noću.
Čuvao te Gospodin od zla svakoga,
čuvao dušu tvoju! Čuvao Gospodin tvoj
izlazak i povratak odsada dovijeka!

**Župne obavijesti**

|  |  |  |
| --- | --- | --- |
| Ponedjeljak,30.. ožujka |  | Kvirin |
| Utorak31.ožujka |  | Benjamin |
| Srijeda01.travnja  |  | Mavro |
| Četvrtak,02.travnja |  | Siksto |
| Petak03.travnja  | 18,00 | Rikard – PRVI PETAK+ Janko Vukoja i obitelj |
| Subota, 04.travnja  | 18,00 | Izidor – prva subotaNa jednu nakanu |
| **Nedjelja,**05.travnja | 9,00 | **CVJETNICA**+ Andreas Klug; na nakanu jedne osobe; + Ivan, Jaga Bartolac, Ivan Šipuš: + Janko Pucarević i obitelj; + Jela Novosel i obitelj i obitelj Frklić; + Đurđa Fumić (god); + Stjepan Vrane i ob. + Andrija Trupković i ob. |

* Mise koje su zapisane biti će odslužene. Nemojte dolaziti na mise dok traje sve ovo. Čuvajmo sebe i druge.
* Zahvaljujem svim župljanima koji su me nazvali i interesirali se kako sam i da li mi nešto treba.
* Sve obavijesti možete pratiti preko naše župne stranice ili fejsa…oni koji mogu na Internet neka prenesu onima koji nemaju tu mogućnost
* Svake nedjelje iza svete mise biti će izloženo Presveto do 18,00 sati pa možete pojedinačno dolaziti pomoliti se u crkvi
* Držimo se propisa – čuvajmo sebe, ne treba se praviti hrabar, hrabrost je pobijediti sebe, svoju umišljenost. Čuvajmo jedni druge druge.

Prema odluci naših biskupa SHKM predviđen za svibanj neće se održati. Zahvaljujem svim obiteljima koje su se javile za prihvat mladih kao i mladima koji su se javili za susret

Svaku večer u 19,30 na TV 4 rijeke ( Trendtv) služe sv. misu. Na taj način želimo pokazati da smo s vama!

Župni pastoralni listić izdaje Župa sv. Ivana Krstitelja Rečica, Rečica 47. 47203 Rečica, tel 047 713 002. Uređuje i odgovara. Lovro Zaplatić župnik. <http://zupa-svik-recica.hr/> mail: zupa.recica@zg-nadbiskupija.hr. Izlazi tjedno u 150 primjeraka.